**Yhdistyksen jäsentiedote 3/2024**

**Yhdistyksen syyskokous on tiistaina 19.11.2024 klo 17.00 Ravintola Siltalyhdyssä, Siltapuistonkatu 1 28100 Pori. Syyskokouksen jälkeen yhdistys tarjoaa ruokailun. Osallistujia pyydetään ilmoittautumaan Sari Kanervalle,** sari.kanerva69@gmail.com **3.11.2024 mennessä (ruokailun vuoksi). Syyskokouksessa käsitellään yhdistyksen sääntömääräiset asiat, esimerkiksi seuraavan vuoden talousarvio ja toimintasuunnitelma, valitaan hallituksen puheenjohtaja ja hallituksen varsinaiset jäsenet erovuoroisten tilalle sekä näiden henkilökohtaiset varajäsenet, jäsenaloitteet, jne.**

**Jytyn liittovaltuustovaalien vaalitulos on julkaistu ja Länsi-Suomen alueelta tuli valituksi Satakunnan hyvinvointialueen pääluottamusmies Satu Lankinen, onnittelut hänelle! Kiitos myös äänestäjille, teidän äänillänne Satu pääsi meitä edustamaan. Hän on yksi kymmenestä Länsi-Suomen edustajasta Jytyn liittovaltuustossa.**

**Luottamusmiesvaalien aika on loppuvuonna 2024, silloin valitaan luottamusmiehet vuosille 2025–2028. Luottamusmiehellä on mahdollisuus vaikuttaa henkilöstöasioihin ja parantaa työelämän laatua. Ammattiliitto Jyty tarjoaa tehtävään liittyen koulutusta ja tukea. Kiinnostuitko, ota yhteyttä Leila Lahtinen,** leila.lahtinen@sata.fi **15.11.2024 mennessä.**

**Nyt on helppoa! Jytyn nettisivujen asiointipalvelujen kirjautuminen uudistui – hyvästit salasanoille! Nyt ei tarvitse enää muistella salasanoja, sillä Jytyn asiointipalvelujen kirjautumistapa muuttui. Asiointipalveluissa otettiin käyttöön vahva tunnistautuminen verkkopankkitunnuksilla tai mobiilivarmenteella. Kaikki jäsenet pääsevät Jässäriin, jossa päivitetään yhteystietoja ja työsuhdetietoja sekä ilmoittaudutaan Jytyn koulutuksiin.**

**Yhdistys tarjoaa jäsenilleen konserttiedun vapaavalintaiseen konserttiin, etu on 20,-. Vaihtoehtoisesti voit käydä katsomassa elokuvan, etu on 10,-. Edun voi käyttää kerran ja maksukuitti lähetetään sähköpostitse** **kiurur@dnainternet.net****, mainitse nimesi ja tilinumerosi. Edun tulee käyttää 28.2.2025 mennessä ja maksukuitin tulee toimittaa sähköpostitse 15.3.2025 mennessä.**